ลักษณะการประกอบธุรกิจ

(1) ประวัติความเป็นมา

  บริษัท คาสเซ่อร์พีคโฮลดิ้งส์ จำกัด (มหาชน) เปิดดำเนินกิจการเมื่อเดือนมิถุนายน 2532
  ดำเนินธุรกิจอุตสาหกรรมผลิตเสื้อผ้าสำเร็จรูป เพื่อส่งออกจำหน่ายต่างประเทศ สินค้าที่ผลิตคือ
  เสื้อผ้าประเภท Outerwear ส่งออกจำหน่ายยังประเทศสหรัฐอเมริกา
  ประเทศในกลุ่มสหภาพยุโรป และประเทศอื่นๆ ผลิตจากวัตถุดิบ ผ้าทอ
  แหล่งที่มาของวัตถุดิบทั้งในประเทศและต่างประเทศ เป็นอุตสาหกรรมที่ใช้แรงงานเป็นหลัก
  ต้องการช่างฝีมือชำนาญและกึ่งชำนาญ ต่อมาในปี 2535
  บริษัทฯเริ่มขยายการลงทุนไปสู่ธุรกิจอสังหาริมทรัพย์ ทั้งในประเทศและต่างประเทศ
  แต่รายได้หลักของบริษัทยังคงเป็นรายได้จากอุตสาหกรรมผลิตเสื้อผ้าสำเร็จรูป

บมจ.คาสเซ่อร์พีคโฮลดิ้งส์

ธุรกิจเสื้อผ้าสำเร็จรูป พัฒนาอสังหาริมทรัพย์ อื่นๆ

99.99% บจ. ซีพีจี การ์เมนท์ 99.99% บจ.คาสเซ่อร์พีค เรียลเอสเตท 99.99%
บจ.คาสเซ่อร์พีค

100% Castle Peak Garment อินเตอร์เนชั่นแนล

Factory (Lao) Co., Ltd. * 99.99% บจ.เอกธนา พร็อพเพอร์ตี้ 41.00% บจ.อุตสาหกรรม

เยื่อและกระดาษ

คาสเซ่อร์พีค

99.99% บจ.ซัน พร็อพเพอร์ตี้

99.99% บจ.เสริมกิจ พร็อพเพอร์ตี้

30.00% Fukayama Development Co., Ltd. **

  49.00% บจ.ธานีวัฒนา *

* ยังไม่เปิดดำเนินการ

** หยุดดำเนินการชั่วคราว

(2) การประกอบธุรกิจ

  การประกอบธุรกิจของบริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อย
  เป็นธุรกิจหลัก 2 กลุ่ม คือกลุ่มธุรกิจเสื้อผ้าสำเร็จรูปและกลุ่มธุรกิจพัฒนาอสังหาริมทรัพย์

กลุ่มธุรกิจเสื้อผ้าสำเร็จรูป

สินค้าที่ผลิตคือ เสื้อผ้าสำเร็จรูปประเภท Jacket, Coat, ชุดกีฬา และชุดทำงานของสุภาพสตรี
ผลิตโดยบริษัท คาสเซ่อร์พีคโฮลดิ้งส์ จำกัด (มหาชน) และบริษัท ซี.พี.จี.การ์เมนท์ จำกัด
เสื้อผ้าสำเร็จรูปที่ผลิตนี้ส่งออกจำหน่ายยังต่างประเทศ
ตลาดส่งออกที่สำคัญคือประเทศสหรัฐอเมริกาเป็นอันดับ 1 คือร้อยละ 79 ของยอดขายรวม
รองลงมาคือกลุ่มสหภาพยุโรป ซึ่งมียอดขายร้อยละ 10 ของยอดขายรวม

กลุ่มธุรกิจพัฒนาอสังหาริมทรัพย์

ดำเนินกิจการโดยบริษัท คาสเซ่อร์พีคเรียลเอสเตท จำกัด และบริษัทย่อย คือ บริษัท ซัน
พร็อพเพอร์ตี้ จำกัด บริษัท เอกธนา พร็อพเพอร์ตี้ จำกัด และบริษัท เสริมกิจ พร็อพเพอร์ตี้ จำกัด

โครงการที่ดำเนินการเสร็จเรียบร้อยและโอนกรรมสิทธิให้ผู้ซื้อแล้วคือ โครงการหมู่บ้านสิวารัตน์ 2
มูลค่าโครงการ 430 ล้านบาท ตั้งอยู่ที่ถนนพุทธมณฑลสาย 5 อำเภอสามพราน จังหวัดนครปฐม
และโครงการหมู่บ้านสิวารัตน์ 3 มูลค่าโครงการ 1,380 ล้านบาท ตั้งอยู่ที่ถนนพุทธมณฑลสาย 5
อำเภอกระทุ่มแบน จังหวัดสมุทรสาคร

โครงการสิวารัตน์ 4 มูลค่าโครงการ 148 ล้านบาท ตั้งอยู่ที่อำเภอสามพราน จังหวัดนครปฐม
การก่อสร้างเสร็จสมบูรณ์ โอนกรรมสิทธิให้ผู้ซื้อแล้วร้อยละ 92
ส่วนที่เหลือคาดว่าจะสามารถโอนกรรมสิทธิให้ผู้ซื้อหมดภายในไตรมาสแรกของปี 2547

โครงการที่อยู่ในระหว่างการดำเนินการขณะนี้คือ โครงการสิวารัตน์ 5 ตั้งอยู่ที่ถนนพุทธมณฑลสาย 4
ตำบลกระทุ่มล้ม อำเภอสามพราน จังหวัดนครปฐม ก่อสร้างเป็นบ้านแบบทาวน์เฮาส์ จำนวน 626
หน่วย มูลค่าโครงการ 554 ล้านบาท เริ่มก่อสร้างเมื่อเดือนกรกฎาคม 2546
คาดว่าจะใช้เวลาในการดำเนินงานโครงการนี้ 3 ปี

(3) โครงสร้างรายได้

[TABLE]

* ถือหุ้นโดย บจ.คาสเซ่อร์พีค เรียลเอสเตท

(4) เป้าหมายการดำเนินธุรกิจ

ธุรกิจเสื้อผ้าสำเร็จรูป บริษัทฯยังคงมีเป้าหมายที่จะขยายกำลังการผลิต
แต่ต้องขึ้นอยู่กับปัจจัยที่สำคัญคือ แรงงานฝีมือที่มีความชำนาญ ในจำนวนมากเพียงพอ
ส่วนด้านการตลาดบริษัทฯมีเป้าหมายที่จะขยายตลาดไปยังกลุ่มประเทศยุโรปเพิ่มขึ้น

ธุรกิจพัฒนาอสังหาริมทรัพย์ แนวโน้มเศรษฐกิจของประเทศไทยมีทิศทางที่ดีขึ้นเป็นลำดับ
มีปัจจัยหลายประการที่เอื้ออำนวยให้ความต้องการบ้านที่อยู่อาศัยเพิ่มขึ้น
บริษัทฯได้เปิดโครงการสิวารัตน์ 5 ที่ถนนพุทธมณฑลสาย 4 ตำบลกระทุ่มล้ม อำเภอสามพราน
จังหวัดนครปฐม ในเดือนกรกฎาคม 2546